Яўген Уладзіміравіч Іваненка

Яўген Іваненка (нар. , ) — беларускі футбаліст, брамнік.

 Клубная кар’ера 
Выхаванец мазырскага футбола, у красавіку 2014 года падпісаў першы кантракт з мясцовай «Славіяй». Быў другім брамнікам у камандзе пасля Уладзіміра Гаева, у сезоне 2014 прыняў удзел у трох матчах. У пачатку 2015 года, пасля выхаду «Славіі» ў Вышэйшую лігу, быў аддадзены ў арэнду светлагорскаму «Хіміку», дзе быў адным з асноўных брамнікаў. У 2016 годзе вярнуўся ў «Славію», быў рэзервовым брамнікам, гуляў таксама за дубль.

У першай палове 2018 года быў другім брамнікам мазыран у Першай лізе, а ў жніўні быў арандаваны мікашэвіцкім «Гранітам», дзе таксама быў другім брамнікам. У пачатку 2019 года зноў апынуўся ў дублі «Славіі». Дэбютаваў у Вышэйшай лізе 9 лістапада 2019 года ў матчы супраць салігорскага «Шахцёра» (1:5), калі ў першым тайме замяніў траўмаванага Радзівона Сямука.

У першай палове 2020 года зноў гуляў за дубль, а ў ліпені быў аддадзены ў арэнду «Гомелю». У снежні 2020 года вярнуўся ў «Славію». У пачатку 2021 года трэніраваўся разам з мазыранамі, а ў лютым зноў быў арандаваны «Гомелем». Пачынаў сезон другім брамнікам пасля Алега Кавалёва, а з лета замацаваўся ў стартавым складзе. У лістападзе 2021 года па заканчэнні арэнды пакінуў гомельскі клуб.

З 2022 года быў рэзервовым брамнікам «Славіі». У лютым 2024 года падоўжыў кантракт з мазырскім клубам. У жніўні 2024 года пакінуў «Славію».

 Статыстыка выступленняў 
СезонДывізіёнКлубМатчыГалы 2014  Д2  Славія  3  −5 2015  Д2  Хімік  19  −29 2016  дубль  Славія  18  −32 2017  дубль  Славія  14  −14 2018 (1)  Д2  Славія  2  −0 2018 (2)  Д2  Граніт  1  −4 2019  Д1  Славія  1  −5 2020 (1)  дубль  Славія  12  −17 2020 (2)  Д2  Гомель  6  −4 2021  Д1  Гомель  15  −12 2022  Д1  Славія  3  −6 2023  Д1  Славія  1  −2 2024 (1)  Д1  Славія  4  −4

 Крыніцы 

Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Славія Мазыр
Катэгорыя:Ігракі ФК Хімік Светлагорск
Катэгорыя:Ігракі ФК Граніт Мікашэвічы
Катэгорыя:Ігракі ФК Гомель